Jans van Eiks
Jans van Eiks (nīderlandiešu: Jan van Eyck, izrunā: /ˈjɑn vɑn ˈɛjk/; dzimis pirms 1390. gada, miris 1441. gada 9. jūlijā) bija flāmu gleznotājs. Viņš tiek uzskatīts par vienu no nozīmīgākajiem 15. gadsimta Ziemeļu Renesanses gleznotājiem. Jana van Eika ievērojamākais darbs ir "Gentes altāris" (nīderlandiešu: Het Lam Gods), kas bija poliptihs Svētā Bavo katedrālei Gentē, ko uzsāka viņa brālis Hūberts van Eiks, darbs tika pabeigts 1432. gadā. Vēl ir tādu darbu kā "Kardināls Nikola Albergati" (apmēram 1432. gads), "Vīrietis ar sarkanu turbānu" (1433; visticamāk tas bija van Eika pašportrets), "Georga van der Pales Dievmāte" (1436) autors. Ir gleznojis portretus, miniatūras.